لوګر ولایت کې د افغانی سرې میاشتې له لوری 350 اړمنو کورنیو ته مرسته ووېشل شوه! نن سه شنبه د روان 1444 کال د شعبان میاشتې پر 21مه او د1401 لمریز کال د حوت یا کب پر 23 مه د افغانی سرې میاشتې له لوری د لوګر ولایت خروار ولسوالۍ 350 اړمنو کورنیو ته د غیر خوراکی توکو مرسته د افغانې سرې میاشتې ټولنې مرکزی سویل لویدیځ زون رئیس ښاغلی مولوی الیاس خیل "ناصری"، د قطر د سرې میاشتې استازی ښاغلی احمد العثمانی او ورسره مل پلاوی، مرکزی ریاست د حوادثو استازې او یادې څانګې یو شمیرکارکونکو، رضاکارانو او رسنیو په شتون کې د لوگر سرې میاشتې رئیس ښاغلی مولوی قمر گل(نصرت) سره په همغږۍ ووېشل شوه. یاده مرسته، چې د قطر د سرې میاشتې په مالی ملاتړ چمتو شوې وه؛ پکې هرې کورنۍ ته 4 تختې کمپلې او یوه تخته ترپال چې ټول 2 قلمه غیر خوراکی توکی کیږی شامل دی. د مرکزی سوېل لویدیځ زون رییس د مرستې د ویش پر مهال د قطر سرې میاشتې استازی څخه مننه وکړه چې تل یې په بیلابیلو وختونو کې له سرې میاشتې سره هراړخیز ملاتړ کړی او د نن ورځې له مرستې څخه د مننې ترڅنګ هیله مندی وښوده چې د مرستو لړۍ جاری وساتی . بل خوا د د قطر د سرې میاشتې استازی ښاغلی احمد العثمانی ژمنه وکړه چې خپلې مرستې به د پخوا په څیر جاری ساتو .